בית יורדי הים

בית יורדי הים (ידוע גם כבית הימאי או בית הימאים) הוא מבנה היסטורי בעיר התחתית שבחיפה. הבניין נבנה בשנת 1935 על ידי אגודת המלחים הבריטים, ונועד לשמש כמקום לינה ומועדון עבור המלחים השוהים בנמל חיפה. הבניין תוכנן על ידי האדריכל בנימין חייקין ומוכר כאתר מורשת על ידי המועצה לשימור אתרי מורשת בישראל. טקס חנוכת הבית נערך ב-23 באפריל 1935 בנוכחות הנציב העליון סר ארתור ווקופ.

בית יורדי הים נמצא ברחוב הנמל 2/קפטן סטיב 1, בפינת הרחובות הנמל, דרך העצמאות ורחוב קפטן סטיב. 

בשנת 1949 עבר הבניין לרשות "החבל הימי בישראל", לשימוש הימאים הישראלים של צי הסוחר הישראלי. בשנת 1953, עם הקמת המוזיאון הימי הלאומי, הוא שכן בקומה הראשונה של בית יורדי הים והכיל את אוספו הפרטי של רס"ן אריה בן־אלי, קצין חינוך בחיל הים לשעבר, אשר ייסד את המוזיאון והיה מנהלו הראשון עד מותו בשנת 1980. המוזיאון שכן בבניין עד לשנת 1972, בה עבר למשכנו הנוכחי ברחוב אלנבי.

נכון ל-2018 משמש הבניין כבנין משרדים של חברת ״עופר השקעות״.

קישורים חיצוניים

 רשימת אתרים ומבנים לשימור באתר עיריית חיפה, נכון ליוני 2017

הערות שוליים

חיפה: מבנים
העיר התחתית
אתרי מורשת במחוז חיפה
מבנים ואתרים שתכנן בנימין צ'ייקין